ໄທ ຈະສົ່ງ ຊາວ​ໂຣຮິງ​ຢາ 73 ຄົນ ກັບຄືນໄປ ມຽນມາ 
ເຈົ້າ​ໜ້າ​ທີ່​ໄທ ​ເຂົ້າ​ໄປ​ຊ່ວຍເຮືອຂອງຊາວອົບພະຍົບ Rohinya ຊຶ່ງ​ໄດ້​ລ່ອງ​ລອຍ​ຢູ່​ໃນ​ທະ​ເລມາ​ເປັນ​ເວລາ 13 ວັນ.
ບັນດາເຈົ້າໜ້າທີ່ໄທກ່າວວ່າ ເຮືອລໍານຶ່ງທີ່ເຕັມໄປດ້ວຍອົບພະ ຍົບມຸສລິມໂຣຮິງຢາ ທີ່ກ່າວກັນວ່າຫລົບໜີຄວາມຮຸນແຮງທາງ ສາສະໜາແລະ ການປະຫັດປະຫານໃນພາກຕາເວັນຕົກຂອງ ມຽນມານັ້ນ ຈະຕ້ອງຖືກສົ່ງກັບຄືນໄປຍັງບ້ານເກີດເມືອງນອນ ຂອງເຂົາເຈົ້າ ຊາວໂຣຮິງຢາ 73 ຄົນຮວມທັງຜູ້ຍິງແລະເດັກນ້ອຍ ໄດ້ພົບເຫັນລ່ອງລອຍຢູ່ໃນເຮືອນ້ອຍ ທີ່ແອອັດກັນລຳນຶ່ງ ຢູ່ນອກແຄມຝັ່ງທະເລຂອງພູເກັດບ່ອນຕາກອາກາດຂອງໄທ ຊຶ່ງບໍ່ໄດ້ໄປເຖິງຈຸດໝາຍຂອງເຂົາເຈົ້າ ນັ້ນກໍຄືມາເລເຊຍ ເຈົ້າໜ້າທີ່ໄທ ໄດ້ເຂົ້າໄປຊ່ວຍເຮືອຊຶ່ງໄດ້ລ່ອງລອຍຢູ່ໃນທະເລມາເປັນເວລາ 13 ວັນ ແລ້ວນັ້ນ ແລະໄດ້ໃຫ້ການບໍລິການແກ່ພວກອົບພະຍົບ ດ້ວຍອາຫານ ແລະເຄື່ອງໃຊ້ສອຍຕ່າງໆໃນວັນອັງຄານວານນີ້ ແຕ່ສື່ມວນຊົນທ້ອງຖິ່ນ ໄດ້ລາຍງານໃນວັນພຸດມຶ້ນີ້ວ່າ ເຂົາເຈົ້າໄດ້ຖືກຈັບ ແລະສັ່ງໃຫ້ກັບຄືນໄປມຽນມາໂດຍທາງພື້ນດິນ ທ່ານ Sunai Phasuk ນັກຄົ້ນຄວ້າຂັ້ນສູງ ຂອງກຸ່ມປົກປ້ອງສິດທິມະນຸດ Human Rights Watch ກ່າວຕໍ່ວີໂອເອວ່າ ລັດຖະບານໄທ ຄວນທີ່ຈະໂຈະແຜນການສົ່ງກັບຄືນພວກອົບພະຍົບ ຈົນກວ່າຫ້ອງການ ອົບພະຍົບຂອງສະສະປະຊາຊາດໄດ້ມີໂອກາດພິຈາ ລະນາວ່າ ເຂົາເຈົ້າມີຂໍ້ອ້າງທີ່ຖືກຕ້ອງຊອບທຳຫຼືບໍ່ ສຳລັບການຄຸ້ມຄອງໃນດ້ານນີ້ ທ່ານກ່າວວ່າ ບັນດາເຈົ້າໜ້າທີ່ໄທ ທີ່ຍັງລັງເລໃຈຈະຮັບເອົາບັນດາຄົນງານຕ່າງດ້າວ ຈາກປະເທດເພື່ອນບ້ານຕ່າງໆນັ້ນ ຕ້ອງມີນະໂຍບາຍທີ່ດີຂື້ນ ເພື່ອຮັບມືກັບພວກທີ່ຫຼົບໜີມາທາງ Ivorty Coast ເຮືອ